Metallica on igas linnas, mida oma turnee käigus külastavad, andnud kohalikule heategevusele korraliku panuse. Raadile kogunenud ligi 60 000 fänni võtsid iidolitest eeskuju ja kogusid vähiravifondile märkimisväärse summa.
Fähiravi fond teatab oma Facebookis, et Metallica fännid on omalt poolt helde käega fondi toetanud tuhandete eurodega. "Metallica fännid lisasid fondi koguni 8200 eurot, mis on f-a-n-t-a-s-t-i-l-i-n-e summa!"
Raha ei olnud küll ainus, millega neid kostitati, kuid tuju jäi siiski heaks. "Lisaks valati meile õlut jalgade ja riiete peale, tuldi niisama jommis peaga lobisema, kisti naljaviluks plakateid käest, joosti otsa, kukuti meid kallistama või lausa musitama ja nii edasi. Meeldejääv sündmus ja muidugi palju tänu igale annetajale, hea sõnaga toetajale. Keegi sai taas võimaluse elada. Koos kestame kauem."